Suchinthana/ta-wikipedia huggingface dataset:
பெருந்தச்சன்

பெருந்தச்சன் () 1991 ஆம் ஆண்டு மலையாளம் மொழியில் வெளியான ஒரு திரைப்படம் ஆகும். இப்படத்தின் கதையை எழுதியவர் எம். டி. வாசுதேவன் நாயர் மற்றும் இயக்கம் அசையன் என்பவர் ஆவார். இப்படத்தின் கதையாக்கத்தின் தலைப்பும், கதையும்  கேரளப்பகுதியில் அனைவராலும் அறியப்படுகின்ற நாட்டுப்புறக்கதையான பறையிபெற்ற பந்திருகுலம் என்ற கதையிலிருந்து எடுக்கப்பட்டதாகும். 1991 ஆம் ஆண்டிற்கான அறிமுக சிறந்த இயக்குனருக்கான விருது பெற்றது.

கதை
தச்சுத்தொழில், சிற்பத்தொழில் என பல கலைகளிலும் சிறந்து விளங்கும் கலப்பின மரபையுடையவரான பெருந்தச்சன் (திலகன்) தன் சிறுவயது குழந்தையை விட்டுவிட்டு வேறு ஊரில் தன் தோழனும், அவ்வூரின் உயர்குடியில் பிறந்தவருமான தம்புரானின் (நெடுமுடி வேணு) சொல்கேட்டு சிலைகள் வடித்துக்கொடுக்கும் பொறுப்பை ஏற்றுக்கொள்ளுகிறார். பல ஆண்டுகளாக பிள்ளைப்பாக்கியம் இல்லாதவராக இருக்கும் தம்புரானுக்கு பிள்ளைபாக்கியம் கிடைக்கிறது. அப்போது பெருந்தச்சனின் மேல் தம்புரான் சந்தேகப்படுகிறார். பின்னர் பார்கவி தம்புராட்டி (வினயா பிரசாத்) கேட்கும் கேள்விகளால் தெளிவடைந்து பெருந்தச்சனிடம் மன்னிப்புக்கேட்டு தன் வீட்டுக்கு அழைக்கிறார். ஆனால் பெருந்தச்சன் வரமறுத்து சத்தியம் செய்துவிட்டு தன் சொந்த ஊருக்குச்சென்று தன் மகன் கண்ணனை (பிரசாந்த்) அழைத்துவந்து கலைகளைச் சொல்லிக்கொடுக்கிறார்.

பெருந்தச்சனின் மகன் பெருந்தச்சனைவிட அதிகமான புத்திசாலியும், கலைகளில் வல்லவருமாக விளங்குகிறார். இதைக்கண்டு அப்பாவிற்குப் பொறாமை ஏற்படுகிறது. அதோடு தம்புரானின் மகளான குஞ்சுக்காவு தம்புராட்டிம் (மோனிஷா உன்னி) கண்ணனும் காதல் கொள்ளுகிறார்கள். இதில் பெருந்தச்சன் கண்ணனின் பிறப்பு பற்றி கூறி ஊருக்குச் செல்லும்படி அறிவுறுத்துகிறார். அனைத்து மக்களும் சமம் என்று தந்தை பெருஞ்தச்சனிடம் கண்ணன் தர்க்கம் செய்து ஊருக்குச்செல்ல மறுக்கிறான். வேறு குலத்தைச் சார்ந்த கண்ணன் உயர்குலத்தைச் சார்ந்த குஞ்சுக்காவு தம்புராட்டியை நினைக்காமல் இருக்க ஒரு வழி தேடுகிறார் தந்தை பெருந்தச்சன். சரசுவதி மண்டபத்தின் மேற்கூரையைக் கண்ணனால் சரி செய்யமுடியவில்லை என்று கூறியதால் தான் மேல் ஏறி நின்று சரி செய்கிறார். அப்போது வேலையில் கவனம் செலுத்தாமல் கண்ணனும் குஞ்சுக்காவு தம்புராட்டியும் ஒருவரை ஒருவர் பார்த்துக்கொண்டிருப்பதைக்கண்ட பெருந்தச்சன் தான் பயன்படுத்திய உளியை கண்ணனின் கழுத்தில் போட்டுவிடுகிறார். இவர் செய்த செயலைக்கண்டு குஞ்சுக்காவு தம்புராட்டி கோபம் கொண்டு பெருந்தச்சனை தேவி ரூபம் கொண்டு அழிக்கிறாள்.

நடிகர்கள் 
 திலகன் - ராமன் பெருந்தச்சன்
 பிரசாந்த் - கண்ணன் பெருந்தச்சனின் மகன்
 வினயா பிரசாத்  - பார்கவி தம்புராட்டி
 நெடுமுடி வேணு - உன்னி தம்புரான்
 மோனிசா உன்னி - குஞ்சிக்காவு தம்புராட்டி
 ஜலஜா - தேவகி
 மனோஜ் கே. ஜெயன் - திருமங்கலம் நீலகண்டன் நம்பூதிரியாக
 எம். எஸ். திருப்புனித்துறை மாணி எம்பிராந்திரியாக
 பாபு நம்பூதிரி கேசவன்
 டி. பி.மாதவன் பிரமணியாக, ஊர் தலைவர்
 கோழிக்கோடு நாராயணன் நாயர் நெடும்பரம் மூஸ்ஸாக
 அடூர் பங்கஜம் - உன்னிமையா வல்லம்மா
 பிரபாகரன் - வாரி
 ஸ்ரீலதா மேனன் - தோழியாக
 கோழிக்கோடு சாரதா - கேசவனின் அம்மாவாக

விருதுகள்
  இத்திரைப்படம் சிறந்த திரைப்படங்களுக்கான பிலிம்பேர் விருதினை வென்று உள்ளது.
 சிறந்த ஒளிப்பதிவிற்கான தேசிய விருத்தினை திரைப்படம் வென்றுள்ளது - சந்தோஷ் நாராயணன் அவர்களுக்கு இவ்விருது கிடைத்தது.

தொடர்புடைய திரைப்படங்கள்
 காயங்குளம் கொச்சுண்ணி
 ரிதுபேதம்

மேலும் பார்க்க

மேற்கோள்கள்

1991 மலையாளத் திரைப்படங்கள்
இந்திய மலையாளத் திரைப்படங்கள்
செல்வம் (2005 திரைப்படம்)

செல்வம் என்பது 2005 ல் வெளிவந்த தமிழ் காதல் திரைப்படமாகும். இதனை அகத்தியன் இயக்கியிருந்தார். இதில் நந்தா, உமா, வாணி ஆகியோர் நடித்திருந்தனர். தேவா இசையமைத்திருந்தார்.

நடிகர்கள்

நந்தா - செல்வம் (அ) கண்ணன்
உமா - டாக்டர் தென்றல்
 வாணி - ஜோதி 
ரஞ்சிதா - லட்சுமி 
மோனிகா
மணிவண்ணன் 
சபிதா ஆனந்த் -
அஜய் ரத்தினம் 
கே. ஆர். சாவித்ரி - சோதியின் அம்மா
சஞ்சீவ் (தமிழ் நடிகர்) - செந்தில் 
கணேஷ்கர்
அஜய் ராஜ்

இசை

இத்திரைப்படத்திற்கு தேவா இசையமைத்திருந்தார். இதன் இசை 18 மார்ச் 2005ல் வெளிவந்தது. பாடல்களை அகத்தியன் எழுதியிருந்தார்.

மேற்கோள்கள் 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
ஹலோ நான் பேய் பேசுறேன்

ஹலோ நான் பேய் பேசுறேன் (Hello Naan Pei Pesuren) என்பது 2016ல் வெளிவந்த தமிழ் திகில் திரைப்படமாகும். இதனை எஸ். பாஸ்கர் இயக்கியுள்ளார். இதனை சுந்தர். சி தயாரித்திருந்தார்.

இப்படத்திற்கு சித்தார்த் விபின் இசை அமைத்திருந்தார்.

நடிகர்கள்

வைபவ் அமுதனாக
ஓவியா ஸ்ரீதேவியாக
ஐஸ்வர்யா ராஜேஷ் கவிதாவாக
விடிவி கணேஷ் - கவிதாவின் சகோதரர் வஞ்சரமாக
கருணாகரன் டாக்டர் சரவணனாக
ஜாங்கிரி மதுமிதா  சரவணன் மனைவி
விச்சு விசுவநாத் உடற்பயிற்சியக ஆசிரியராக
தளபதி தினேஷ் திமிங்கலமாக
சிங்கம்புலி - கேம்சாமியாக
யோகி பாபு - தெருப்பாடகராக
சித்தார்த் விபின் 
கணேஷ்கர்
சிங்கப்பூர் தீபன்

மேற்கோள்கள்

வெளி இணைப்புகள்
 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஐஸ்வர்யா ராஜேஷ் நடித்த திரைப்படங்கள்
யோகி பாபு நடித்த திரைப்படங்கள்
ஓவியா நடித்த திரைப்படங்கள்
கிழக்கு கரை (திரைப்படம்)

கிழக்கு கரை என்பது 1991 இல் வெளிவந்த இந்திய நாடகத்தமிழ் திரைப்படமாகும். இத்திரைப்படத்தை பி. வாசு இயக்கியிருந்தார். இத்திரைப்படத்தின் முக்கிய வேடங்களில் பிரபு, குஷ்பு ஆகியோர் நடித்திருந்தனர். இத்திரைப்படம் மோகன் நடராஜன் மற்றும் வீ.சண்முகம் ஆகியோரால் தாயாரிக்கப்பட்டது. தேவா இத்திரைப்படத்திற்கு இசையமைத்திருந்தார். இத்திரைப்படம் 1991 செப்டம்பர் 20 அன்று வெளியிடப்பட்டது.

கதைச் சுருக்கம் 
முரளி (பிரபு) மற்றும் சேகர் (சந்திரசேகர்) ஆகியோர் நண்பர்கள். முரளி சேகருக்காக தனது வேலையை விட்டுக்கொடுக்கிறான். சேகருக்கு சுங்க அதிகாரியாக வேலை கிடைக்க முரளி தனது சொந்த ஊருக்குத் திரும்புகிறான். அங்கு அவனது மாமாவின் மகள் விஜயலட்சுமி (குஷ்பு) அவனைக் காதலிக்கிறாள். முரளியின் தந்தை ரங்கநாதன் (விஜயகுமார்) பிரபல கடத்தல்காரனாக வேலை பார்க்கிறார். ஒருவழியாக தனது தந்தையின் வேலையைப்பற்றி முரளிக்கு தெரியவர வேலையை விட்டுவிடும்படி தனது தந்தையிடம் கேட்கிறான். தந்தையும் வேலையை விட்டுவிடுகிறார். இதற்குப் பழிவாங்க முரளியின் தந்தை கொல்லப்படுகிறார். அதன்பின்னர் முரளி பழிவாங்குவதுடன் கடத்தல் காரனாகவும் மாறுகிறான்.

நடிகர்கள் 
 பிரபு -முரளி 
 குஷ்பு -மகாலட்சுமி 
 சந்திரசேகர் - சேகர் 
 கவுண்டமணி - இராஜா (ஜாக்கி)
 விஜயகுமார் -ரங்கநாதன் (முரளியின் தந்தை)
 ஸ்ரீவித்யா -ஜானகி, முரளியின் தாய்
 வெண்ணிற ஆடை மூர்த்தி - இராஜாவின் தந்தை 
 மோகன் நடராஜன்-குமார்
 ராக்கி-மைக்கேல் 
 கே.ராஜ்பிரீத்-டாகா
 ஒரு விரல் கிருஷ்ணா ராவ் -தங்குமிட முகாமையாளர்
 எல். ஐ. சி. நரசிம்மன் 
 கிங் கொங்-பொறின் பல்லி
 உதய் பிரகாஷ் 
 ஜீ.எம் சுந்தர் 
 திலிப்
 வீர பாண்டியன் 
 பெருமாள் 
 இராதாகிருஷ்ணன் 
 வரலட்சுமி-ராஜாவினுடைய தாய்
 பவிதா-மேரி
 சர்மிலி
 பேபி ஜெனிபர்

பாடல்கள் 
இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் வாலி எழுதியிருந்தார்.

மேற்கோள்கள் 

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
பிரபு நடித்த திரைப்படங்கள்
கவுண்டமணி நடித்த திரைப்படங்கள்
குஷ்பூ நடித்த திரைப்படங்கள்
விஜயகுமார் நடித்த திரைப்படங்கள்
ஸ்ரீவித்யா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
மோகினி (2018 திரைப்படம்)

மோகினி 2018 ல் வெளிவந்த நகைச்சுவை திகில் தமிழ் திரைப்படமாகும். இதனை இயக்குநர் ரமணா மாதேஷ் எழுதி இயக்கியிருந்தார். திரிசா, ஜாக்கி பக்னானி ஆகியோர் முக்கிய கதாப்பாத்திரத்தில் நடித்திருந்தனர். இவர்களுடன் யோகி பாபு, கணேஷ்கர், பூர்ணிமா பாக்கியராஜ் ஆகியோர் முக்கிய வேடங்களில் நடித்திருந்தனர்.

நடிகர்கள்

திரிசா - மோகினி/வைஷ்ணவி
ஜாக்கி பக்னானி - சந்திப்
முகேஷ் திவாரி - விக்கி
யோகி பாபு - கோட்டான்
 பூர்ணிமா பாக்கியராஜ் - மேனகா
கணேஷ்கர் - கணேஷ்
ஜாங்கிரி மதுமிதா - மது
சுவாமிநாதன் - பால்கி
சுரேஷ்

ஆதாரங்கள்

வெளி இணைப்புகள்

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
திரிசா நடித்த திரைப்படங்கள்
யோகி பாபு நடித்த திரைப்படங்கள்
பூர்ணிமா பாக்கியராஜ் நடித்த திரைப்படங்கள்
சித் ஸ்ரீராம்

சித் ஸ்ரீராம் (Sid Sriram) (பிறப்பு:19 மே 1990) ஒரு இந்திய அமெரிக்க இசை உருவாக்குநர் மற்றும் பின்னணிப் பாடகர் ஆவார். இவர் பாடல்கள் எழுதுபவரும் கூட. தற்போது தமிழ் மற்றும் தெலுங்குத் திரைப்படத் துறையில் பின்னணிப் பாடகராகப் பணியாற்றி வருகிறார். வழக்கமாக, இவர் புகழ் பெற்ற பரதநாட்டியக் கலைஞர் பல்லவி ஸ்ரீராம் உடன் இணைந்து பணியாற்றி வந்தார்.

தொடக்ககால வாழ்க்கை 
இந்தியாவில், தமிழ்நாட்டில் சென்னையில் இவர் பிறந்தார். இவருக்கு ஒரு வயதாக இருந்த பொழுது இவரது பெற்றோர் சான் பிரான்சிஸ்கோ விரிகுடாப் பகுதிக்குச் சென்றனர். ப்ரிமவுண்ட்டில் வளர்ந்த இவரின் இசைத்திறமை இவரது தாயாரால் பேணி வளர்க்கப்பட்டது. இவரது தாயார் லதா ஸ்ரீராம் சான் பிரான்சிஸ்கோ விரிகுடாப் பகுதியில் ஒரு கருநாடக இசை ஆசிரியர் ஆவார். இவர் அதே நேரத்தில் ரிதம் அண்ட் புளூஸ் உடன் இணைந்து பணியாற்றி வந்தார். 2008 ஆம் ஆண்டில் மிசன் சான் ஜோஸ் உயர்நிலைப் பள்ளியில் பட்டப்படிப்பை முடித்த பிறகு, பெர்க்லி இசைக் கல்லூரியில் சேர்ந்து இசைத் தயாரிப்பு மற்றும் இசைப் பொறியியலில் பட்டம் பெற்றார். தனது கல்லூரிக் காலத்திலிருந்தே தொடர்ச்சியாக இந்தியாவிற்கு வந்து டிசம்பர் மாத மார்கழி உற்சவங்களில் கர்நாடக இசைக் கச்சேரிகளில் கலந்து கொண்டு வந்தார்.

தொழில் வாழ்க்கை 
2013 ஆம் ஆண்டில் ஏ. ஆர். ரகுமான் இசையில் வெளிவந்த கடல் திரைப்படத்தில்  இடம் பெற்ற "அடியே" பாடலைப் பாடிய பிறகு புகழின் உச்சத்திற்குச் சென்றார். 2015 ஆம் ஆண்டில் ஐ திரைப்படத்தில் இடம் பெற்ற "என்னோடு நீ இருந்தால்" பாடலுக்காக தமிழில் சிறந்த பின்னணிப் பாடகருக்கான பிலிம்பேர் விருதினைப் பெற்றார்.

"அச்சம் என்பது மடமையடா" திரைப்படத்தில் இடம் பெற்ற "தள்ளிப் போகாதே", "என்னை நோக்கி பாயும் தோட்டா" படத்தில் இடம் பெற்ற "மறு வார்த்தை பேசாதே", "நின்னு கோரி" படத்தில் இடம் பெற்ற "அடிக்க அடிக்க" போன்றவை மிகவும் பிரபலமானவையாகும்.

மேற்கோள்கள்

வெளி இணைப்புகள்

1990 பிறப்புகள்
வாழும் நபர்கள்
தென்னிந்திய பிலிம்பேர் விருதுகளை வென்றவர்கள்
அமெரிக்கத் தமிழர்
தமிழ்த் திரைப்படப் பின்னணிப் பாடகர்கள்
தெலுங்குத் திரைப்படப் பின்னணிப் பாடகர்கள்
நான் அடிமை இல்லை (திரைப்படம்)

நான் அடிமை இல்லை (Nann Adimai Illai) துவாரகீஷ் இயக்கத்தில் 1986 ல் வெளிவந்த காதல் திரைப்படமாகும். இதில் ரஜினிகாந்த் மற்றும் ஸ்ரீதேவி முக்கிய கதாபாதிரங்களில் நடித்துள்ளனர். ஸ்ரீதேவி நடித்த கடைசித் தமிழ்ப்படம் இதுவேயாகும். இப்படதிற்குப் பின்னர் அவர் இந்தி படங்களில் கவனம் செலுத்தத் தொடங்கினார். மீண்டும் 2012 ல் வெளிவந்த இங்கிலீஷ் விங்கிலீஷ் என்ற படத்தில்தான் தமிழில் தோன்றினார். இப்படம் துவாரகீஷ் இயக்கத்தில் விஷ்ணுவர்தன் நடித்து கன்னடத்தில் வெளிவந்த  'நீ பரேடே காதம்பரி' படத்தின் மறு ஆக்கமாகும். மேலும் இந்தியில் நடிகர் மிதுன் சக்கரவர்த்தியின் நடிப்பில் 'பியார் ஜுக்தா நஹின்' என்ற பெயரில் வெளிவந்தது. இது தெலுங்கு மொழியில் கிருஷ்ணா, ஸ்ரீதேவி நடிக்க 'பஞ்சனி கோபுரம்' என்ற பெயரில் வெளிவந்தது.

கதைச்சுருக்கம்
விஜய் (ரஜினிகாந்த்) ஒரு தொழில்முறை புகைப்படக் களைஞனாவான். பணக்காரப் பெண் பிரியா ஸ்ரீதேவிவின் மீது காதல் கொள்கிறான். அவர்களின் பெற்றோரது சம்மதமின்றி இருவரின் திருமணம் நடைபெறுகிறது. இருவருடைய குடும்பப் பின்னணி காரணமாக வெகு விரைவிலேயே இத்திருமணம் மிகவும் கடினமாக மாறுகிறது. இருவருக்கும் சண்டை மூண்டு பிரியா தனது தந்தையின் வீட்டிற்குத் திரும்புகிறாள். சில நாட்களுக்குப் பிறகு பிரியா அடிக்கடி வயிற்று வலியால் துடிக்கிறாள். அவளை பரிசோதித்த மருத்துவர் அவள் ஒரு குழந்தைக்கு தாயாகப் போவதாக கூறுகிறார். இந்த செய்தியை கேட்டவுடன் பிரியா தனக்கும் விஜய்க்கும் இடையே உள்ள வேலியை உடைக்க நினைக்கிறாள். விஜயிடம் இதைப்பற்றிக் கூற நினைக்கிறாள், ஆனால் அவளது தந்தை அவளைத் தடுத்து வேறொருவருடன் திருமணம் செய்து வைக்க முடிவு செய்கிறார். ஆனால் தனது தந்தை தூங்கியவுடன் விஜய்யின் வீட்டிற்குச் செல்கிறாள். விஜய் அங்கே இல்லை. சமீபத்தில் வேறு எங்கோ சென்று விடுகிறான்.

அடுத்த காட்சியில் விஜய் தனது நண்பனை சந்திக்க மருத்துவமனை வருகிறான். வயிற்று வலியால் அவதிப்படும் பிரியாவும் அதே மருத்துவமனைக்கு வருகிறாள். இதையறிந்த விஜய் மிக்க மகிழ்ச்சியடைந்து பிரியாவிடம் பேச விழைகிறான். விஜய் இனி ஒருபோதும் பிரியாவைச் சந்திக்காமால் இருந்தால் குழந்தையை அவனுக்குத் தருவதாக பிரியாவின் தந்தை சொல்கிறார். விஜய்யும் வாக்குறுதித் தந்து குழந்தையுடன் திரும்புகிறான். கண் திறந்த பிரியா குழந்தையைத் தேட குழந்தை இறந்தே பிறந்து விட்டதென அவளது தந்தை கூறுகிறார். பிரியா மிகுந்த மனச்சோர்வடைந்து காணப்படுகிறாள். ஆனாலும் அவளுடைய குழந்தை இன்னும் உயிரோடுதான் இருப்பதாக நம்புகிறாள். விஜய் தனது மகனை ஆளாக்குகிறான். சில வருடங்களுக்குப் பின்னர் விஜய் இருக்குமிடத்தை நெருங்கிய பிரியா தனது மகனைக் காண்கிறாள். அவன் பிரியாவை விஜய்யிடம் அழைத்து செல்கிறான். அவர்கள் அனைவரும் ஒன்று சேர்கின்றனர்.

நடிகர்கள்
 ரஜினிகாந்த்- விஜய்யாக 
 ஸ்ரீதேவி- பிரியாவாக 
 கிரீஷ் கர்னாட்- ராஜசேகராக 
 வி. கே. ராமசாமி 
 மனோரமா
 எஸ். என். பார்வதி 
 எல். ஐ. சி. நரசிம்மன் 
 ஒய். ஜி. மகேந்திரன் 
 சிறுவன் அர்ஜுன்- கண்ணன்
 புஷ்பலதா 
 செந்தாமரை - சங்கர்
 கே. விஜயா

பாடல்கள் 
இத்திரைப்படத்திற்கு விஜய் ஆனந்த் இசையமைத்திருந்தார்.  "ஒரு ஜீவன்தான்" என்ற பாடல் சிவரஞ்சனி இராகத்தில் அமைக்கப்பட்டது.

மேற்கோள்கள்

வெளிப்புற இணைப்புகள்

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரசினிகாந்து நடித்துள்ள திரைப்படங்கள்
ஸ்ரீதேவி நடித்த திரைப்படங்கள்
மனோரமா நடித்த திரைப்படங்கள்
வி. கே. ராமசாமி நடித்த திரைப்படங்கள்
செந்தாமரை நடித்த திரைப்படங்கள்
டெல்லி கணேஷ் நடித்த திரைப்படங்கள்
உன்னைச் சொல்லி குற்றமில்லை

உன்னை சொல்லி குற்றமில்லை 1990 ஆம் ஆண்டு வெளிவந்த தமிழ்த்திரைப்படம். இத்திரைப்படம் அதிரடித் திரைப்பட வகையைச் சார்ந்தது. இத்திரைப்படத்தை அமீர்ஜான் இயக்கியுள்ளார் , கார்த்திக் மற்றும் சித்தாரா முக்கிய வேடங்களில் நடித்துள்ளனர். இத்திரைப்படத்தை தயாரித்தவர்கள் ராஜம் பாலசந்தர் மற்றும் புஷ்பா கந்தசாமி. இத்திரைப்படத்திற்கு இளையராஜா இசையமைத்துள்ளார். 17 மார்ச், 1990 அன்று திரைப்படம் வெளியிடப்பட்டது. தமிழகத்தைச் சேர்ந்த கராத்தே நிபுணரான சிகன் ஹுசைனி இத்திரைப்படத்தின் முக்கிய வில்லனாக நடித்துள்ளார்.

கதை 
படித்த இளைஞரான பாலு கிராமத்திலிருந்து பணக்காரர் ஆகவேண்டும் என்ற எண்ணத்தில் நகரத்திற்கு வருகிறார். முதலில் காவல் துறையினருக்கு தகவல் கொடுப்பவராக வேலை செய்கிறார். காவல்துறை கண்காணிப்பாளரான வீரபாண்டியனின் மகள் ஜானகியை காதல் செய்கிறார். வீரபாண்டியன் தனது மகளை யாராவது காதலிக்கிறார்களா என்று கண்காணிக்கும்படி பாலுவிற்கு ஆணை பிறப்பிக்கிறார். இதே நேரத்தில் வீரபாண்டியனின் எதிரியான குமார் வீரபாண்டியனின் மகளை கடத்த திட்டமிடுகிறார். அவர்களிடமிருந்து பாலு ஜானகியை காப்பாற்றுகிறார். முறைகேடாக போதைப்பொருட்களை வர்த்தகம் செய்யும் கும்பலை பிடித்ததனால் வீரபாண்டியன் துணைக் கண்காணிப்பாளராக பதவி உயர்வு பெறுகிறார். பாலு அவரின் தகவல் கொடுக்கும் வேலையை விட்டு நீங்கி விடுகிறார். குற்றவாளிகளிடமிருந்து பணத்தைத் திருடி பாலு பணக்காரர் ஆகிறார். பாலுவின் தங்கை பார்வதி மீது குமார் காதல் கொள்கிறார். வீரபாண்டியன் பாலுவை கைது செய்து சிறையில் அடைக்கிறார். இந்த வேலையில் குமார் நல்லவன் இல்லை என்று பார்வதி அறிந்துகொள்கிறார். அதனால் குமார் பார்வதியை கொன்றுவிடுகிறார். நடந்த அனைத்திற்கும் தர்மராஜ் தான் காரணம் என்று ஜானகி கூறியவுடன் வீரபாண்டியன் பாலுவை விடுதலை செய்கிறார். பாலு குமாரையும், தர்மராஜையும் அவரின் தங்கை மரணத்திற்காக கொன்றுவிடுகிறார்.

இசை 

உன்னை சொல்லி குற்றமில்லை திரைப்படத்திற்கு இசையமைப்பாளர் இளையராஜா இசையமைத்துள்ளார் . பாடல்கள் 1990 ஆம் ஆண்டு வெளியிடப்பட்டது. நான்கு பாடல்கள் வெளியிடப்பட்டன, அவற்றின் பாடலாசிரியர் வாலி.

வரவேற்பு 

இத்திரைப்படம் கலவையான விமர்சனங்களுடன் ஓரளவிற்கு வெற்றியும் பெற்றது.

மேற்கோள்கள்

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
ராதாரவி நடித்த திரைப்படங்கள்
நாசர் நடித்த தமிழ்த் திரைப்படங்கள்
சார்லி நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
ஜாங்கிரி மதுமிதா

மதுமிதா என்பவர் தமிழ்த் திரைப்பட நகைச்சுவை நடிகையாவார். இவர் விஜய் தொலைக்காட்சியில் லொல்லு சபா எனும் நகைச்சுவை தொடரில் நடித்து புகழ் பெற்றவர். அதன் பின் சன் தொலைக்காட்சியில் சின்னபாப்பா பெரியபாப்பா போன்ற எண்ணற்ற  தொடரிலும் நடித்துள்ளார். தமிழ் திரையுலகில் ஒரு கல் ஒரு கண்ணாடி திரைப்படத்தில் நடிகர் சந்தானத்தின் இணையாக நடித்து புகழ் பெற்றார்

திரைப்படங்கள்

ஆதாரங்கள்

வெளி இணைப்புகள்
 

வாழும் நபர்கள்
தமிழ்த் திரைப்பட நடிகைகள்
தமிழ் நகைச்சுவை நடிகர்கள்
1983 பிறப்புகள்
சென்னை நடிகைகள்
பிக் பாஸ் தமிழ் போட்டியாளர்கள்
ஆற்றுத் திருவிழா

ஆற்றுத் திருவிழா தமிழ்நாட்டில் கடலூர் மாவட்டத்திலும் விழுப்புரம் மாவட்டத்திலும்  கள்ளக்குறிச்சி மாவட்டத்திலும் கொண்டாடப்படுகின்ற திருவிழாவாகும்.

நிகழ்விடம்
இவ்விழா தை மாதத்தின் ஐந்தாம் நாள் தென்பெண்ணை ஆற்றில் நடைபெறுகிறது.

கொண்டாடப்படும் நோக்கம்
நீருக்கு ஆதாரமான ஆற்றுக்கு நன்றி சொல்லும் விதமாக ஒவ்வொரு ஆண்டும் தை மாதம் ஐந்தாம் நாள் தென்பெண்ணை ஆற்றங்கரைக்கு நன்றி சொல்லி இந்த விழாவை கொண்டாடுகிறார்கள்

விழா நிகழ்வு
கடலூர் மற்றும் அருகிலுள்ள பகுதிகளான கடலூர் மஞ்சக்குப்பம், புதுப்பாளையம், தாழங்குடா, குண்டுஉப்பலவாடி, ஆனைக்குப்பம், திருப்பாதிரிப்புலியூர், நானமேடு, உச்சிமேடு, கடலூர் துறைமுகம், வண்டிப்பாளையம், புருகீஸ்பேட்டை, தேவனாம்பட்டி,பணப்பாக்கம், கண்ரக்கோட்டை, பாகூர், சோரியாகுப்பம், புதுச்சேரி கன்னியகோயில்ஆகிய இடங்களில் உள்ள முத்துமாரியம்மன், முருகன், விநாயகர், பராசக்தி கோயில்களைச் சேர்ந்த அலங்கரிக்கப்பட்ட உற்சவர் சிலைகள் ஊர்வலமாக எடுத்துவரப்பட்டு கொண்டாடப்படுகிறது.

பிற இடங்கள்
மணலூர் பேட்டை தென் பெண்ணை ஆற்றங்கரை
திருக்கோவிலூர் தென் பெண்ணை ஆற்றங்கரை
 பண்ருட்டியில் கெடிலம் ஆற்றங்கரை 
 பண்ருட்டி அடுத்துள்ள கண்டரக்கோட்டை பெண்ணியாற்றின் கரை

மேற்கோள்கள்

வெளியிணைப்புகள்
 விழுப்புரம் மாவட்டத்தில் ஆற்றுத்திருவிழா, தந்தி டிவி, 19 சனவரி 2018
 விழுப்புரம், கடலூர் மாவட்டங்களில் ஆற்றுத் திருவிழாவையொட்டி தென்பெண்ணை ஆற்றில் வெகுவிமரிசையாக நடைபெற்ற தீர்த்தவாரி நிகழ்ச்சி : ஆயிரக்கணக்கானோர் தரிசனம் செய்தனர், ஜெயா டிவி, 19 சனவரி 2017
தமிழ்நாட்டு விழாக்கள்
இந்து சமய விழாக்கள்
சனவரி சிறப்பு நாட்கள்
கண் பேசும் வார்த்தைகள்

கண் பேசும் வார்த்தைகள் 2013ல் வெளிவந்த தமிழ் திரைப்படமாகும். இதனை ஆர். பாலாஜி எழுதி இயக்கியிருந்தார். இத்திரைப்படத்தில் செந்தில் குமார், இனியா ஆகியோர் நடித்திருந்தனர்.

நடிகர்கள்
 செந்தில் குமார் - மகேஷ்
 இனியா - ஜனனி
 முருகதாஸ் (நடிகர்) - அப்புக்குட்டி
 லிவிங்ஸ்டன்
 இராசேந்திரன்
 ஜாங்கிரி மதுமிதா - நிம்மி

ஆதாரங்கள்

வெளி இணைப்புகள்
 

இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
2013 தமிழ்த் திரைப்படங்கள்
லொள்ளு சபா

லொள்ளு சபா என்பது 2004 முதல் 2007 வரை விஜய் தொலைக்காட்சியில் வெளியான நகைச்சுவைத் தொடராகும். இந்த தொடரில் சந்தானம், சுவாமிநாதன், ஜீவா, மாறன், பாலாஜி, மனோகர், ஜாங்கிரி மதுமிதா போன்ற எண்ணற்ற நடிகர்கள் நடித்தனர். இவர்கள் தொலைக்காட்சி தொடரில் நடித்து புகழ்பெற்று தமிழ்த் திரைப்படங்களிலும் நடித்தனர். 

லொள்ளு சபா நிகழ்ச்சியான தொலைக்காட்சி தொடர்களையும், திரைப்படங்களையும் பகடி (கேலி) செய்து எடுக்கப்பட்ட நிகழ்ச்சியாக இருந்தது. 156 அத்தியாயங்கள் ஒளிபரப்பானது.

பகடி செய்த படங்கள்

 தவமாய் தவமிருந்து
 சங்கமம்
 சூரிய வம்சம் 
 நரசிம்மா 
 மைதிலி என்னை காதலி
 அவ்வை சண்முகி
 ஆட்டோகிராப் 
 நியாயத் தராசு
 வேதம் புதிது 
 தம்பி 
 உன்னிடத்தில் என்னை கொடுத்தேன் 
 திருமலை 
 பாரத விலாஸ் 
 கடலோரக் கவிதைகள் 
 எங்க ஊரு பாட்டுக்காரன்
 காதலுக்கு மரியாதை 
 கிழக்குச் சீமையிலே
 திருப்பாச்சி 
 சேரன் பாண்டியன் 
 நாயகன்
 போக்கிரி
 வானத்தைப் போல
 சம்திங் சம்திங் உனக்கும் எனக்கும் 
 டூயட்
 காதல் கொண்டேன்
 கிழக்கே போகும் ரயில் 
 புதுப்பேட்டை 
 மிஸ்டர் பாரத் 
 பில்லா
 வரலாறு 
 அந்நியன்
 சந்திரமுகி
 குணா 
 கில்லி 
 கிரீடம்
 ரத்தக்கண்ணீர் 
 பல்லாண்டு வாழ்க 
 மின்னலே 
 கேளடி கண்மணி 
 ஜென்டில்மேன்
 அக்னி நட்சத்திரம்
 தீனா 
 சிவகாசி 
 சலங்கை ஒலி 
 முகவரி 
 திமிரு
 திருட்டுப் பயலே 
 சிந்து பைரவி
 பாய்ஸ்
 திருடா திருடா
 பிதாமகன் 
 நந்தா 
 சிட்டிசன்
 புதுப்புது அர்த்தங்கள் 
 தொட்டி ஜெயா 
 தேவர் மகன் 
 பாட்சா
 தூள் 
 ரமணா 
 காக்க காக்க 
 அண்ணாமலை
 தில்
 அலைபாயுதே 
 காதல்
 முதல்வன்
 இது தாண்டா போலிஸ்
 இந்தியன் 
 நட்புக்காக 
 முத்து
 மின்சார கனவு 
 வால்டர் வெற்றிவேல் 
 பள்ளிக்கூடம்
 அன்பே ஆருயிரே
 சின்ன கவுண்டர் 
 நான் அவனில்லை
 பாபா
 படையப்பா
 நாட்டாமை
 கிழக்கு வாசல்
 எங்க வீட்டுப் பிள்ளை 
 வெயில்
 அட்டகாசம்
 யாரடி நீ மோகினி 
 சந்தோஷ் சுப்பிரமணியம் 
 மெல்லத் திறந்தது கதவு 
 முதல் மரியாதை
 சின்னத் தம்பி 
 அந்த 7 நாட்கள் 
ஜெயம்
7ஜி ரெயின்போ காலனி
சுள்ளான் 
ஆனந்தம்

நடிகர்கள்

ஆதாரங்கள்

வெளி இணைப்புகள்
 Lollu Sabha on YouTube
official website

விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் நகைச்சுவைத் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
சான்யே 4

சான்யே 4 (Chang'e 4, ) சீனாவின் நிலவு ஆராய்ச்சித் திட்டம் ஆகும். இதன் மூலம் சீனா நிலவின் காணப்படாத இன்னொரு பாகத்தில் தரையிறங்கி சாதனை செய்துள்ளது. இத்திட்டம் சான்யே 3 திட்டத்தின் தொடர்ச்சி ஆகும். சான்யே 3 சீனாவின் முதல் நிலவில் தரையிறங்கும் திட்டம் ஆகும். சான்யே என்பது சீனாவின் நிலவுக் கடவுளின் பெயர் ஆகும்.

சான்யே ஒரு பார்வை 
சான்யே 1 2007, சான்யே 2 2010, சான்யே 3 2013 ஆகிய ஆண்டுகளில் நிறைவேற்றப்பட்டது. சான்யே 4 ஐத் தொடர்ந்து சான்யே 5, சான்யே 6 திட்டங்களும் உள்ளன. நிலவின் ஆராயப்படாத பகுதியின் கலவை, வயது போன்றவற்றை அறிய இத்திட்டம் வழி செய்கிறது.

குறிக்கோள் 
பழங்காலத்தில் ஏற்பட்ட ஒரு மோதல் காரணமாக நிலவில் ஒரு எயிட் கன் பேசின் (Aitkan Basin) என்கிற பெரும்பள்ளம் தோன்றியுள்ளது.இதன் ஆழம் 13 கி.மீ.இதனை ஆராய்வதின் மூலம் நிலவின் பிறப்பு, உள்கட்டமைப்பு போன்றவற்றை அறிந்து கொள்ளவும்,

நிலவின் மண் மற்றும் பாறைகளின் வேதியியல் கலவைகளை அறியவும்,

நிலவன் பரப்பு வெப்ப நிலையை அறியவும்,

காஸ்மிக் கதிர்கள் பற்றி அறியவும் இத்திட்டம் குறிக்கோள்களாகக் கொண்டுள்ளது.

மேற்கோள்கள் 

சீன விண்வெளித் திட்டங்கள்
நிலாவுக்கான பயணத் திட்டங்கள்
2019 இல் அறிவியல்
பெரிய கருப்பு அணில்

பெரிய கருப்பு அணில் அல்லது பெரிய மலயான் அணில் (black giant squirrel or Malayan giant squirrel) என்பது "ரட்டூஃபா" பேரினத்தினைச் சார்ந்த பெரிய மர அணிலாகும். இது இந்தோமலயான் சோடோப் வகையைச் சார்ந்தது. இது வடக்கு பங்களாதேஷ், வடகிழக்கு இந்தியா, கிழக்கு நேபாளம், பூடான், தெற்கு சீனா, மியான்மர், லாவோஸ், தாய்லாந்து, மலேசியா, கம்போடியா, வியட்நாம் மற்றும் மேற்கு இந்தோனேசியாவில் உள்ள காடுகளில் காணப்படுகிறது.

உடல் அமைப்பு

இதன் தலை மற்றும் உடல் பகுதி 35 முதல் 58 செ.மீ. நீளமுடையது. இதன் வால் பகுதி 60 செ.மீ. வரை நீளமாக இருக்கும். இதன் மொத்த நீளம் 118 செ.மீ. நீளம் வரை இருக்கும். இதன் பின்பகுதி, காதுகள் மற்றும் அடர்ந்த வால்பகுதி அடர் பழுப்பு நிறம் முதல் கருப்பு நிறத்தில் இருக்கும். இதன் வயிற்று பகுதி பழுப்பு நிறத்தில் காணப்படும்

வாழ்விடம்

"ர. பைகோலார்" சிற்றின அணில்கள் பல்வேறு வகையான உயிர் வாழிடங்களில் காணப்படுகின்றன. இது கடல் மட்டத்திலிருந்து குறைந்தது 1400 மீ. உயரத்தில் இருக்கும். உலகிலேயே மிகக் கரடுமுரடான நிலத்திலுள்ள மரங்களின் உயரங்களில் காணப்படும். இருப்பினும், சமீபத்திய பத்து ஆண்டுகளில்,  ரா. பைகோலாரின் வாழ்விடம் மனித குடியேற்றம், மரங்களை அழித்தல், மற்றும் வேளாண்மை ஆகியவற்றால் நிரந்தரமாக ஆக்கிரமிக்கப்பட்டு வருகிறது. அணில்கள் வசிக்கும் காடுகளில் மனித இனத்தின் தாக்குதல் தொடர்வதால் கடந்த பத்து ஆண்டுகளில் இதன் மொத்த இனத் தொகையில் 30% வரை இழப்பு ஏற்பட்டுள்ளது. எனினும், சில இடங்களில் இந்த இனங்கள் வேட்டையாடுவது சட்டப்பூர்வமாக தடை விதிக்கப்பட்டுள்ளது.

தெற்கு ஆசியாவில்  ர. பைகோலார்கள் வெப்பமண்டல மற்றும் மிதவெப்ப மண்டல நிலப்பகுதிகளில் உள்ள காடுகளில் காணப்படுகிறது. ஆனால் ஊசியிலைக் காடுகளில் மிக அரிதாகவே காணப்படுகிறது..

வெப்பமண்டல மழைக்காடுகள் அதிகமாக உள்ள மலாய் தீபகற்பம், மற்றும் இந்தோனேசியாவில் பரவலாக இவைகள் உள்ளன. வனப்பகுதிகளில் உள்ள உயர் விலங்குகளின் உணவுத் தட்டுப்பாடு காரணமாக காடுகளின் உட்பகுதிக்கு இவை செல்வதில்லை.

இந்தியாவிலுள்ள அஸ்ஸாம் மாநிலத்தின் "காசிரங்கா தேசியப் பூங்கா"வில் பெரிய கருப்பு அணில்கள் காணப்படுகின்றன.

பண்புகள்  
ர. பைகோலார்' மரங்களில் வாழும் பகலிரவு இயக்கங்கள் கொண்டது. ஆனால் சில சமயங்களில் உணவிற்காக காடுகளின் உட்பகுதிகளுக்குச் செல்லும். பெரிய கருப்பு அணில்கள் மிக அரிதாகவே மனிதர்கள் வசிக்கும் இருப்பிடத்திற்கு வருகிறது.

விதைகள். பைன் மரக் கூம்பு, பழங்கள், மற்றும் இலைகளை உணவாகக் கொள்கிறது.  இது மரங்களில் உள்ள பொந்துகள் மற்றும் கூடுகளில் ஒன்று அல்லது இரண்டு அணில்களாக வசிக்கும்.

வகைப்பாடு

ரட்டூஃபா பைகோலர் வகை அணில்கள் பலவும் ஒரே இனங்கள் என்பதை தீர்மானிக்க மேலும் ஆய்வுகள் தேவைப்படுகின்றன.

காணொளி

மேற்கோள்கள்

நூற்பட்டியல்
Francis, Charles M., Priscilla Barrett. A field guide to the mammals of South-East Asia. London: New Holland, 2008. , OCLC: 190967851.
Lekhakun, Bunsong, Jeffrey A. McNeely. Mammals of Thailand. Bangkok: Association for the Conservation of Wildlife, 1977. OCLC: 3953763.
Nowak, Ronald M. Walker’s mammals of the world. Baltimore: Johns Hopkins University Press, 1999. , OCLC: 39045218. Chapter: "Sciuridae: squirrels, chipmunks, marmots, and prairie dogs" in volume two.

வெளிப்புற இணைப்புகள்
Black Giant Squirrel - Ecology Asia page about this species, with beautiful photos and description.

அணில்கள்
பாலூட்டிகள்
இருட்டு அறையில் முரட்டு குத்து

இருட்டு அறையில் முரட்டு குத்து என்பது 2018ல் வெளிவந்த தமிழ் நகைச்சுவைத் திரைப்படமாகும். இதனை சந்தோஷ் பி. ஜெயக்குமார் எழுதி இயக்கியிருந்தார். ஞானவேல் ராஜா என்பவர் தயாரித்திருந்தார்.

இத்திரைப்படத்தில் கௌதம் கார்த்திக், யாசிகா ஆனந்த் ஆகியோர் முக்கிய கதாப்பாத்திரங்களில் நடித்திருந்தனர். இவர்களுடன் ஜான் விஜய், பால சரவணன், கருணாகரன், மொட்டை ராஜேந்திரன், சதீஷ், ஜாங்கிரி மதுமிதா ஆகியோர் நடித்திருந்தனர்.

நடிகர்கள் 

 கௌதம் கார்த்திக் (நடிகர்) - வீரா
 யாசிகா ஆனந்த் - காவியா
 வைபவி சாண்டில்யா - தென்றல்
 சந்திரிகா ரவி
 இராசேந்திரன்
 பாலா சரவணன் 
 கருணாகரன்
 ஜான் விஜய் 
 ஜாங்கிரி மதுமிதா 
 கே. எஸ். ஜி. வெங்கடேஷ்
 ஆர்யா கௌரவத் தோற்றம்

ஆதாரங்கள்

வெளி இணைப்புகள் 
 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நகைச்சுவைத் திரைப்படங்கள்
மறு ஆக்கம் செய்யப்பட்ட தமிழ்த் திரைப்படங்கள்
வயதுவந்தோருக்கான நகைச்சுவைத் தமிழ்த் திரைப்படங்கள்
வித்யா (ஞானம்)

வித்யா (சமஸ்கிருதம்: विद्या) முதன்மையாக விஞ்ஞானம், கற்றல், தத்துவம், அறிவு, புலமைத்துவம், உண்மை - பொய் அறியும் அறிவு ஆகியவற்றை குறிக்கும்.. அதன் வேர் வித் (சமஸ்கிருதம்: विद्) என்பது - அதாவது, காரணம் கண்டுபிடித்தல், அறிதல், பெறுதல் அல்லது புரிதல். 
வித்யா என்றால் "ஞானம்" அல்லது "தெளிவு" என்ற பொருளில் தென் ஆசிய மொழிகளான பாலி மற்றும் சிங்களத்தில் வழங்கப்படுகிறது.. இது ஒரு பிரபலமான இந்தியப் பெயர்.  இந்தோனேசியாவிலும் இந்தப் பெயர் புழக்கத்தில் உள்ளது. இந்து மதத்தில் புராண கருத்துப்படி இந்தப்பெயர் ஞானம் மற்றும் கற்றலைக் குறிக்கும். வித்யாவுக்கு எதிர்ச்சொல் அவித்யா (அறியாமை அல்லது தவறான தகவல்) ஆகும்.

இந்து சமயப்படி வித்யா என்பது கீழ் கண்ட ஆறு இந்து தத்துவங்களையும் கற்பதாகும்.
 நியாயம் 
 யோகக் கலை
 வைசேஷிகம்
 சாங்கியம்
 மீமாம்சம்
 வேதாந்தம்

சரஸ்வதியின் அடைமொழி 

வித்யா என்னும் பெயர் இந்து கடவுளான சரஸ்வதியின் அடைமொழி ஆகும். இந்து நம்பிக்கைப்படி சரஸ்வதி, பிரம்மாவின் மனைவி. சரஸ்வதிக்கு உயர்ந்த தெய்வீக பெண் சக்தி உண்டு, அது மனிதர்களை தூய்மைப்படுத்தி, வலுப்படுத்தி, உயர்த்தும் என்பது நம்பிக்கை. அதனால் அவர் கலைமகள் ஆவர்.

சரஸ்வதி ஞானம், இசை, காலை, அறிவு மற்றும் கல்வியின் கடவுள். இவர் முப்பெரும் தேவிகளாம், சரஸ்வதி, லட்சுமி, பார்வதியில் ஒருவர். இவர்கள் மூவரும் பிரம்மா, விஷ்ணு, சிவனின் படைத்தல், காத்தல், அளித்தால் தொழிலில் உறுதுணையாக இருப்பர். காலத்தில் பழமையான ருக் வேதத்தில் வித்யா என்ற சொல் காணப்படவில்லை. பிற்கால வேத நூல்களான அதர்வண வேதத்திலும், யசுர் வேதம் மற்றும் உபநிடதங்களின் ஒரு பகுதியான பிரமாணங்களிலும் வித்யா என்ற சொல் காணப்படுகிறது. அவர் கலைமகளாக வேத காலம் முதல் இன்றுவரை உள்ளார். சரஸ்வதி வழிபாடு இந்தியாவின் பல்வேறு இடங்களில் கொண்டாடப்படுகிறது.. அன்று சிறு குழந்தைகளுக்குக் கைப்பிடித்து எழுதச் சொல்லிக்கொடுப்பர். இந்தியாவில் சமணம் மற்றும் புத்த மதத்திலும் சரஸ்வதியை வழிபடுகின்றனர்.

மேற்கோள்கள்

இந்து மெய்யியல் கருத்துருக்கள்
குரு என் ஆளு (திரைப்படம்)

குரு என் ஆளு (Guru En Aalu) 2009 இல் வெளியான நகைச்சுவை கலந்த காதல் தமிழ்த் திரைப்படமாகும். செல்வா இத்திரைப்படத்தை இயக்கியுள்ளார். இத்திரைப்படத்தில் முன்னணி கதாபாத்திரங்களில் மாதவன், அப்பாஸ், மம்தா மோகன்தாஸ் ஆகியோர் நடிக்க இவர்களுடன் விவேக் மற்றும் பிருந்தா பரேக் ஆகியோரும் நடித்திருந்தனர். இத்திரைப்படம் 1997 ல் இந்தி மொழியில்  வெளிவந்த அஜிஸ் மிஸ்ராவின் "யெஸ் பாஸ்" எனும் திரைப்படத்தின் தமிழ் மீளுருவாக்கமாகும் (இத்திரைப்படத்தில் ஷாருக்கான் நடித்திருந்தமை குறிப்பிடத்தக்கது.). திரைப்படத்தின் படப்பிடிப்பு 2007 இன் இறுதியில் ஆரம்பிக்கப்பட்டது. எனினும் 2009 ஏப்ரல் மாதமே திரைக்கு வந்தது.

கதைச்சுருக்கம் 
கிருஷ்ணா (அப்பாஸ்) முதலாளியாக இருக்கும் நிறுவனத்தில் பணிபுரியும் குருவிற்கு (மாதவன்) அந்நிறுவனத்தில் நிர்வாக இயக்குனராகும் ஆசை இருந்தது.  கிருஷ்ணா ஒரு விளையாட்டுப்பிள்ளை. கிருஷ்ணா தன்னை நிர்வாக இயக்குனராக மாற்றுவான் எனும் நம்பிக்கையில் குரு கிருஷ்ணாவிற்கு விரும்பும்படியாக நடந்துகொள்கின்றான். கிருஷ்ணாவோ மாடல் சீமா (மம்தா மோகன்தாஸ்) மீது ஆசை கொள்கிறான். ஆனால் குருவிற்கு அதற்கு முன்னரே சீமா மீது ஆசையிருந்தது. தனது முதலாளியும் சீமா மீது ஆசைகொள்ள அவருக்காக தனது ஆசைகளை நிர்வாக இயக்குனராக வருவதையே குரு விரும்புகிறான். ஆனால் கிருஷ்ணாவோ சீமாவிற்காக குருவிடம் உதவி கேட்பதுமட்டுமில்லாமல் அவன் கட்டளையிடும் அனைத்தையும் குரு செய்து முடிக்கிறான். ஒரு கட்டத்தில் குருவிற்கு சீமா மீதுள்ள காதலை மறக்க முடியாமல் போக கிருஷ்ணா சீமாவை நெருங்குவதைத் தடுக்கிறான். கிருஷ்ணா, குரு ஆகிய இருவரில் சீமாவிற்கு யாரைப் பிடிக்கிறது என்பது கதையின் இறுதியாகும்.

நடிகர்கள் 

 மாதவன்-குரு
 அப்பாஸ்-கிருஷ்ணா 
 மம்தா மோகன்தாஸ்-சீமா
 விவேக்-ஆசன அழகப்பன் /லதா
 பிருந்தா பரேக்- சீலா
 எம். எசு. பாசுகர் - கோபால்
 சோரா ஹெம்டன்-சுகண்யா
 மயில்சாமி-நிர்வாகி
 பட்டிமன்றம்  ராஜா-குருவினுடைய தந்தை 
 ரேணுகா -குருவின் தாய் 
 பூவிலங்கு மோகன்-சீமாவின் தந்தை 
 மீரா கிருஷ்ணன்-சீமாவின் தாய்
 ஆர்த்தி-குருவின் சகோதரி
 தம்பி ராமையா-கிருஷ்ணாவின் வக்கீல் 
 மனோபாலா- போக்குவரத்து இன்ஸ்பெக்டர் 
 மோகன் ராமன்-சீலாவின் தந்தை 
 சர்மிலியா-சௌபாக்யா
 செல் முருகன் 
 பாலாஜி
 சோபா

இசை 
இதிலுள்ள பாடல்களுக்கு ஸ்ரீகாந்த் தேவா இசையமைத்துள்ளார். ஸ்ரீகாந்த் தேவாவுடன் இயக்குநர் செல்வாவுக்கு இத்திரைப்படம் இரண்டாவது ஆகும். திரைப்பட பாடல்வரிகளை பா. விஜய், கபிலன், பழனிபாரதி ஆகியோர் எழுதியுள்ளனர்.

மேற்கோள்கள் 
 

2009 தமிழ்த் திரைப்படங்கள்
இந்தியத் தமிழ்த் திரைப்படங்கள்
விவேக் நடித்த திரைப்படங்கள்
மாதவன் நடித்த தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
தம்பி ராமையா நடித்த திரைப்படங்கள்
மனோபாலா நடித்த திரைப்படங்கள்
எம். எசு. பாசுகர் நடித்த திரைப்படங்கள்
யாசிகா ஆனந்த்

யாசிகா ஆனந்த் (Yashika Aannand) என்பவர் இந்திய திரைப்பட நடிகையும், பஞ்சாப் மாடல் அழகியும் ஆவார். இவர் துருவங்கள் பதினாறு திரைப்படம் மூலம் அறியப்பட்டார்.

விஜய் தொலைக்காட்சியில் 2018ல் பிக் பாஸ் தமிழ் 2 என்ற நிகழ்ச்சியில் பங்கேற்றார்.

திரைப்படங்கள்

தொலைக்காட்சி நிகழ்ச்சிகள்

ஆதாரங்கள்

வெளி இணைப்புகள்
 

1999 பிறப்புகள்
வாழும் நபர்கள்
தமிழ்த் திரைப்பட நடிகைகள்
அசாபோரேன்

அசாபோரேன் (Azaborane) என்பது வழக்கமாக ஒரு போரான்-ஐதரைடு தொகுதியைக் குறிக்கும். இத்தொகுதியின் BH உச்சிகள் N அல்லது NR  குழுக்களால் இடப்பெயர்ச்சி செய்யப்பட்டிருக்கும். ( R = H , கரிம பதிலியாகும்) 

பல தொடர்புடைய போரேன்கள் போல இந்த தொகுதிகளும் பன்முகம் கொண்டவையாக உள்ளன. எனவே இவற்றையும் குளோசோ, நிடோ, அராக்னோ, இத்யாதி என வகைப்படுத்த இயலும். பன்முகக் கூடு எலக்ட்ரான் இணை கோட்பாட்டிற்கான வேடு விதிகளின் படி வரையறுப்பதென்றால் NR 4 எலக்ட்ரான் உச்சியையும் N 3 எலக்ட்ரான் உச்சியையும் கொண்டிருக்கும். மின்சுமை-நடுநிலை நிடோ-( NB10H13 ( அதாவது (NH)(BH)10), குளோசோ-NB11H12 ( அதாவது (NH)(BH)11) போன்றவை முதன்மையான எடுத்துக்காட்டுகளாகும்.

இமினோபோரேன்கள் (வாய்ப்பாடு = RN=NR'), போரசீன்கள் போன்ற எளிய சேர்மங்களும் அசோபோரேன்கள் என்றே குறிப்பிடப்படுகின்றன.

மேற்கோள்கள் 

போரேன்கள்
போரான்-நைட்ரசன் சேர்மங்கள்
கே. எஸ். ஜி. வெங்கடேஷ்

கேஎஸ்ஜி வெங்கடேஷ் என்பவர் (பிறப்பு டிசம்பர் 23, 1954) இந்திய திரைப்பட நடிகர் மற்றும் தயாரிப்பாளராவார். இவர் இயக்குநர் கே. எஸ். கோபாலகிருஷ்ணன் அவர்களின் மகன்.

எண்ணற்ற தொலைக்காட்சி தொடர்களில் நடித்துள்ளார்.

திரைப்படத்துறை

தொலைக்காட்சி
 நந்தினி (2017 - 2018, 300 அத்தியாயங்களுக்கும் மேலாக)
 பொண்ணுக்கு தங்க மனசு (2018 - தற்போது)

ஆதாரங்கள்

வாழும் நபர்கள்
1954 பிறப்புகள்
பீச்சாங்கை

பீச்சாங்கை என்பது இந்திய தமிழ் நகைச்சுவைத் திரைப்படமாகும். இதனை அசோக் எழுதி இயக்கியிருந்தார்.

ஆர். எஸ். கார்த்திக், அஞ்சலி ராவ் ஆகியோர் முக்கிய வேடங்களில் நடித்திருந்தனர். இவர்களுடன் எம்.எசு. பாசுகர், விவேக் பிரசன்னா, சுருதி மேனன், அருண் என எண்ணற்றோர் நடித்திருந்தனர்.

படத்துக்கு கவுதம் ராஜேந்திரன் ஒளிப்பதிவு செய்துள்ளார். படத்துக்கான இசையை பாலமுரளி பாலு அமைத்துள்ளார்.

ஆதாரங்களும் மேற்கோள்களும்

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
எம். எசு. பாசுகர் நடித்த திரைப்படங்கள்
அது இது எது

அது இது எது என்பது விஜய் தொலைக்காட்சியில் 2009 முதல் 2019 ஆம் ஆண்டு வரை ஒளிபரப்பான நகைச்சுவை  தொலைக்காட்சி நிகழ்ச்சி ஆகும். இந்த நிகழ்ச்சியை முதலில் தொகுப்பாளர் மற்றும் நடிகருமான சிவகார்த்திகேயன் தொகுத்துவழங்கினார், அதன் பிறகு தொகுப்பாளர் மா கா பா ஆனந்த் என்பவர் தொகுத்து வழங்கினார்.

இந்த நிகழ்ச்சியின் முதல் பருவமானது ஜூன் 6, 2009 முதல் ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இரண்டாம் பருவமானது ஜூலை 29, 2017 முதல் ஒவ்வொரு சனிக்கிழமை மாலை 6 மணிக்கு மற்றும் ஞாயிற்றுக்கிழமை மதியம் 12 மணிக்கும் ஒளிபரப்பானது. அதன் பிறகு ஒவ்வொரு  ஞாயிற்றுக்கிழமைகளிலும் மதியம் 3 மணிக்கு ஒளிபரப்பானது.

பருவம் 1
முதல் பருவத்தில் குரூப்பிலை டூப்பு, சிரிச்ச போச்சு மற்றும் மாத்தியோசி போன்ற மூன்று சுற்றுக்கள் உண்டு. 3 பிரபலங்கள் கலந்துகொள்ளவர்கள், முதலில் அவர்களுக்கு 1000 மதிப்பெண் கொடுக்கப்படும். ஒவ்வொரு சுற்றிலும் அவர்களின் மதிப்பெண் கணக்கிடப்படும் இறுதியில் யாரிடம் அதிக மதிப்பெண் இருக்கிறன்றது அவரே வெற்றியாளர் ஆவார்.

இந்த பருவத்தில் சிரிச்ச போச்சு சுற்றில் பங்குபெற்ற நகைச்சுவை நடிகர்கள் ரோபோ சங்கர், ராமர் போன்ற சிலர் தற்பொழுது மிகவும் பிரபலமாக உள்ளார்கள். இந்த பருவத்தை தொகுத்து வழங்கிய சிவகார்த்திகேயன் தமிழ் திரைப்படத்துறையில் எல்லோராலும் அறியப்படும் நடிகராக உள்ளார்.

பருவம் 2
இரண்டாம் பருவத்தில் சிங் இன் த ரெயின், சிரிச்ச போச்சு, 5 என்றுதலுக்குள்ள போன்ற சுற்றுக்கள் உண்டு, நான்கு பெயர் இரண்டு அணியாக பங்கு கொள்வார்கள்.

பிரச்சனைகள்
இந்த நிகழ்ச்சியில் சிரிச்ச போச்சு என்ற சுற்றில் ஜீ தமிழ் தொலைக்காட்சியில் ஒளிபரப்பான சொல்வதெல்லாம் உண்மை என்ற நிகழ்ச்சியை அவமதிக்கும் விதமாக பேசப்பட்டது என்று வழக்க போடப்பட்டது. அந்த நிகழ்ச்சியை தொகுத்து வழங்கிய நடிகை லட்சுமி ராமகிருஷ்ணன் அவர்களை கிண்டல் மற்றும் அவமானம் செய்யப்பட்டது. அவர் கூறிய வசனங்களான என்னமா இப்படி பன்றிங்கலேம்மா, போலீசை கூப்புடுவான் போன்ற வசனங்கள் மிகவும் பிரபலமானது. இந்த வசனங்களை வைத்து பாடல்கள், நிகழ்ச்சிகள் மற்றும் திரைப்படங்களில் வசனங்களாக பயன்படுத்தினார்கள்.

மேற்கோள்கள்

வெளி இணைப்புகள்
 

விஜய் தொலைக்காட்சி நிகழ்ச்சிகள்
தமிழ் நகைச்சுவைத் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2009 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்
சூப்பர் மாம்

சூப்பர் மாம் என்பது 4 நவம்பர் 2018 முதல் முதல் 8 மார்ச்சு 2020 ஆம் ஆண்டு வரை ஜீ தமிழ் தொலைக்காட்சியில் ஒளிபரப்பான குடும்ப விளையாட்டு போட்டி நிகழ்ச்சி ஆகும்.

இந்த நிகழ்ச்சியின் முதல் மற்றும் இரண்டாம் பருவத்தை தொகுப்பாளினி 'அர்ச்சனா' மற்றும் அவரது மகள் 'சாரா' ஆகியோர் இணைத்து தொகுத்து வழங்கியுள்ளனர். இது சின்னத்திரை நடிகைகள் அவரது குழந்தையுடன் இணைந்து பங்குபெறும் போட்டி நிகழ்ச்சியாகும்.

நிகழ்ச்சியின் பருவங்கள்

பருவங்கள்

பருவம் 1
இந்த நிகழ்ச்சியின் முதல் பருவம்  4 நவம்பர் 2018 முதல் 3 மார்ச்சு 2019 ஆம் ஆண்டு வரை ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இந்த பருவத்தின் வெற்றியாளர் சுவேதா மற்றும் அவரது மகன் ஹரித்திக், அதை தொடர்ந்து இரண்டாம் வெற்றியாளர் பிரீத்தி மற்றும் லேயா ஆவார்கள்.

போட்டியாளர்கள்
 ஜெயஸ்ரீ & ரித்வா
 கிருத்திகா லட்டு & ஸ்ரீகா
 மோனிகா & ஜேடன் 
 பிரீத்தி & லேயா
 அர்ச்சனா & கவின்
 வனயா & ஸ்ரீ 
 கிருத்திகா & விஷ்ணு
 சுவேதா & ஹரித்திக்
 தீபஸ்ரீ & சுஜித்
 அனிதா & ஐஸ்வர்யா

பருவம் 2

இந்த நிகழ்ச்சியின் இரண்டாம் பருவம் 10 நவம்பர் 2019 முதல் 8 மார்ச்சு 2020 ஆம் ஆண்டு வரை ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இந்த பருவத்தின் வெற்றியாளர் தேவி மற்றும் அவரது மகள் யுவினா ஆவார்கள்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
தமிழ் குழந்தைகள் தொலைக்காட்சி தொடர்கள்
தமிழ் விளையாட்டுத் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்
இவனுக்கு எங்கேயோ மச்சம் இருக்கு

இவனுக்கு எங்கேயோ மச்சம் இருக்கு( Evanukku Engeyo Matcham Irukku) என்பது 2018ல் வெளிவந்த வயதுவந்தோருக்கான நகைச்சுவைத் தமிழ் திரைப்படமாகும். இதனை முகேஷ் இயக்கியிருந்தார். இத்திரைப்படத்தில் விமல், ஆஷ்னா சவேரி, பூர்ணா, சிங்கம்புலி ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்கள்

விமல் - ஹரி
ஆஷ்னா சவேரி - சுரேகா
சிங்கம்புலி -கிரி
ஆனந்த் ராஜ் - அண்ணாச்சி
பூர்ணா - எஸ்.ஐ. கீதா
மன்சூர் அலி கான் - செங்கல்வராயன்
 ஸ்னிஸ்தா
 மியா ராய்
 கே. ராஜன்
 வெற்றிவேல் ராஜா
 ஆத்மா
 லோகேஷ்
 காதல் கந்தஸ்
 சுஜாதா
 சாய் மகாதேவி
 சாய் பிரியா
 மகி சர்னா

மேற்கோள்கள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
வயதுவந்தோருக்கான நகைச்சுவைத் தமிழ்த் திரைப்படங்கள் 
மன்சூர் அலி கான் நடித்த திரைப்படங்கள்
அவதாரம் (1995 திரைப்படம்)

அவதாரம், (Avatharam) 1995 இல் வெளிவந்த தமிழ்த் திரைப்படமாகும். நாசர் இத்திரைப்படத்தை எழுதி இயக்கியிருந்தார். இத்திரைப்படமே நாசர் இயக்கிய முதல் திரைப்படமாகும். இத்திரைப்படத்தின் முன்னணி கதாபாத்திரங்களில் நாசர், ரேவதி ஆகியோர் நடித்திருந்தனர். வைத்தியநாதன் இத்திரைப்படத்தைத் தயாரித்திருந்தார். இளையராஜா இத்திரைப்படத்திற்கு இசையமைத்துள்ளார். மேலும் சூன் 9, 1995 ஆம் திகதியன்று வெளியிடப்பட்டுள்ளது.

கதைச்சுருக்கம் 
குப்புசாமி (நாசர்) வெகுளியான மனிதன். அவனுக்கு பாண்டியினுடைய (டெல்லி கணேஷ்)  நாடக குழுவில் இணைய வேண்டும் என்ற ஓர் கனவு இருந்தது. இவருடைய குழுவே இந்து சமய நிகழ்ச்சிகளில் பல கலைகளை ஆற்றிவந்தது. பாண்டியின் குழுவில் உள்ள வாசி என்பவனின் துர்நடத்தை காரணமாக பாண்டி அவனை குழுவை விட்டு நீக்கிவிட்டு குப்புசாமியை குழுவில் இணைத்துகொள்கிறார். பாண்டியின் மகள் பொன்னம்மா (ரேவதி) பார்வை அற்றவள். பின்னர் பொன்னம்மாவும் குப்புசாமியும் ஒருவரை ஒருவர் காதலிக்கின்றனர். மேடை நிகழ்ச்சிகளுக்கு பணம் கொடுப்போர் பெண்கள் மேடையில் ஆட வேண்டும் என விரும்புகிறார்கள்.  ஒரு மேடை நிகழ்ச்சியின் போது பாண்டி இறந்து போகவும் அவரின் குழுவில் இருதவர்கள் பிரிந்து சென்றனர். குப்புசாமியும் பொன்னம்மாவும் நடிகர்களாக மாறவேண்டும் என்ற நோக்குடன் ஊரைவிட்டு புறப்பட்டு வாசியுடன் போய் தங்குகின்றனர். ஆனால் வாசியோ பொன்னம்மாவை கற்பழித்துவிட்டு குப்புசாமியை மனநல மருத்துவமனைக்கு அனுப்பிவிடுகிறான். அங்கிருந்து தப்பித்த குப்புசாமி வாசியைப் பழிவாங்குவது கதையின் இறுதி அம்சமாக இருந்தது.

நடிகர்கள் 
நாசர் -குப்புசாமி
ரேவதி - பொன்னம்மா
பாலா சிங் - வாசி
ஸ்ரீவித்யா - வழக்கறிஞர்
டெல்லி கணேஷ் - பாண்டி
வெண்ணிற ஆடை மூர்த்தி - சிங்காரம்
சச்சு - சிங்காரத்தின் மனைவி
காகா இராதாகிருஷ்ணன்
ஜூனியர் பாலையா - கிருஷ்ணா
முரளி குமார் - பூங்காவனம்
சண்முகசுந்தரி - மருதாயி
வின்சென்ட் ராய் -காவற்துறை அதிகாரி
தியாகு

இசை 
இத்திரைப்படத்திற்கு இளையராஜா இசையமைத்துள்ளார். 1995 இல் இசை வெளியிடப்பட்டுள்ளது. ஆறு பாடல்கள் இதில் அடங்கியுள்ளது. இசையமைப்பிற்கு மூன்று நாட்களே எடுத்துக் கொள்ளப்பட்டது.. பாடல்வரிகள் வாலியால் எழுதப்பட்டுள்ளது.

விருதுகள் 
 1995 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.

மேற்கோள்கள்

வெளி இணைப்புகள் 
 

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
அறிமுக இயக்குநர் திரைப்படங்கள்
ரேவதி நடித்த தமிழ்த் திரைப்படங்கள்
நாசர் நடித்த தமிழ்த் திரைப்படங்கள்
ஸ்ரீவித்யா நடித்த திரைப்படங்கள்
டெல்லி கணேஷ் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
சச்சு நடித்த திரைப்படங்கள்
ஸ்ரீராம கிருஷ்ண தரிசனம் (திரைப்படம்)

ஸ்ரீராம கிருஷ்ண தரிசனம்(Sri Ramakrishna Darshanam) என்பது 2012 ஆம் ஆண்டு சிங்கப்பூரிலும், இந்தியாவிலும் வெளிவந்த திரைப்படம் ஆகும். இத்திரைப்படமானது தமிழ் மற்றும் இந்தி மொழிகளில் வெளியானது. இத்திரைப்படமானது வங்காளத்தைச் சேர்ந்த துறவியான இராமகிருஷ்ணரின் வாழ்க்கை வரலாற்றைத் தழுவி எடுக்கப்பட்ட திரைப்படமாகும். இதனை இயக்கியவர் ஜி. என். தாஸ், தயாரிப்பாளர் ஜி. என். டி. விசன் இன்டர்நேசனல் பிரைவேட் லிமிடெட் ஆகும். இத்திரைப்படம் சென்னையில் ஆகத்து 17 அன்று சுவாமி விவேகானந்தரின் 150 வது பிறந்த நாள் அன்று வெளியிடப்பட்டது.

கதை 
இத்திரைப்படம் இராமகிருஷ்ணரின் முழு வாழ்க்கையையும் ஆவணமாக்க முற்பட்டுள்ளது. இத்திரைப்படம் ஹூக்லியில் இராமகிருஷ்ணர் பிறந்ததில் இருந்து திரைப்படம் தொடங்குகிறது. பின்னர் அவரின் குழந்தைப்பருவம் விவரிக்கப்பட்டு, பள்ளிப் படிப்பை நிறுத்திவிட்டு இந்திய பண்டைய இலக்கியங்கள் ஆகிய ராமாயணம், மகாபாரதம், புராணங்கள் ஆகியவற்றை படிப்பதில் நேரத்தை செலவிடும் பகுதிகள் விவரிக்கப்படுகின்றது. தியானம் செய்ய ஆரம்பித்த இராமகிருஷ்ணர் பின்னர் கொல்கத்தாவுக்கு வந்துள்ளார். அங்குள்ள காளி கோயிலில் மதபோதகராக வேலை சேர்ந்தார். பின்னர் சிறிது சிறிதாக அவரின் வேலையை விட்டுவிட்டு காடுகளுக்கு சென்று பல நாட்களாக தியானத்தில் ஈடுபட்டு வந்தார். இறுதியாக இராமகிருஷ்ணர் துறவியாக மாறினார். இறுதி நாட்களில் தொண்டைப் புற்று நோய்க்கு ஆளான இராமகிருஷ்ணர் அப்போதும் விடாமல் சாகும் வரை போதனைகளை செய்துள்ளார்.

நடிகர்கள் 
 விக்னேஷ் (குழந்தைப்பருவ இராமகிருஷ்ணர்) 
 சசிகுமார் - இராமகிருஷ்ணர்
 டெல்லி கணேஷ்
 ரவீந்திரநாத்
 சுராஜ்
 லட்சுமி
 உமா

தயாரிப்பு 
இத்திரைப்படத்தின் இயக்குநர் 74 வயது ஜி. என். தாஸ். இவர் சிங்கப்பூரைச் சேர்ந்தவர். தனது ஜி. என். டி. விசன் இன்டர்நேசனல் பிரைவேட் லிமிடெட் சார்பாக, இத்திரைப்படத்தை தயாரித்தார். ராமகிருஷ்ணரின் போதனைகளை பரப்புவதற்காக, அவரின் குழந்தைப் பருவம் முதல் எடுக்கப்பட்ட ஆவணப்படம் ஆகும்.

வெளியீடு 
இத்திரைப்படம் தமிழ் மற்றும் இந்தி மொழிகளில் 17 ஆகத்து, 2012 அன்று வெளியிடப்பட்டது. சிங்கப்பூரிலும் இந்தியாவிலும் இத்திரைப்படம் சுவாமி விவேகானந்தரின் 150 வது பிறந்த நாளையொட்டி வெளியிடப்பட்டது. 24 நவம்பர் 2012 ஆம் ஆண்டு இத்திரைப்படம் சிங்கப்பூர் பல்கலைக்கழகத்தில் திரையிடப்பட்டது. அதனை சிங்கப்பூரின் துணை முதல் மந்திரி தர்மன் சண்முகரத்தினம் பார்வையிட்டார். இத்திரைப்படம் கலவையான விமர்சனங்களைப் பெற்றது பெரும்பாலும் நேர்மறையான விமர்சனங்களைப் பெற்றிருந்தது.

மேற்கோள்கள் 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
2012 இந்தித் திரைப்படங்கள்
இந்திய இந்தித் திரைப்படங்கள்
டெல்லி கணேஷ் நடித்த திரைப்படங்கள்
ஆஷ்னா சவேரி

ஆஷ்னா சவேரி என்பவர் இந்திய திரைப்பட நடிகையும், மாடலுமாவார். இவர் தமிழ் மொழியில் வல்லவனுக்கு புல்லும் ஆயுதம் என்ற திரைப்படத்தின் மூலம் அறிமுகமானார். இனிமே இப்படித்தான், இவனுக்கு எங்கேயோ மச்சம் இருக்கு போன்ற படங்களில் நடித்துள்ளார்.

திரைப்படங்கள்

ஆதாரங்கள்

வெளி இணைப்புகள்
 
 நடிகை ஆஷ்னா ஜவேரியின் லேட்டஸ்ட் போட்டோஷூட் ஸ்டில்ஸ்..! சினிமா விகடன்

தமிழ்த் திரைப்பட நடிகைகள்
வாழும் நபர்கள்
1993 பிறப்புகள்
முத்தனஹள்ளி

முத்தம்பட்டி அல்லது முத்தனஹள்ளி ( Muthnahalli)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு, உட்பட்ட  ஒரு வருவாய் கிராமம் ஆகும். வேப்பனபள்ளி சட்டமன்றத் தொகுதிக்கும் தொட்டதிம்மன அள்ளி ஊராட்சிக்கும் உட்பட்ட, இந்த ஊரானது இராயக்கோட்டை - கெலமங்கலம் சாலையில் அமைந்துள்ளது.

விளக்கம்
இந்த ஊரானது அரசு ஆவணங்களில் முத்தனஹள்ளி என்ற கன்னடப் பெயரால் குறிக்கப்படுகிறது. ஆனால் நடைமுறையில் அச்சொல்லுக்கு இணையான தமிழ் பெயரான முத்தம்பட்டி என்ற பெயரே பயன்பாட்டில் உள்ளது. இவ்வூரானது மாவட்டத் தலைநகரான கிருஷ்ணகிரியில் இருந்து 45 கிமீ தொலைவிலும், ஒசூரில் இருந்து 33 கிமீ தொலைவிலும் உள்ளது. இந்த ஊர் மக்களின் முதன்மைத் தொழில் வேளாண்மை ஆகும். அருகில் உள்ள தொடர்வண்டி நிலையம் இராயக்கோட்டை தொடர்வண்டி நிலையம் மற்றும் கெலமங்கலம் தொடர்வண்டி நிலையம் ஆகும்.

ஊரில் உள்ள கோயில்கள் 
 தேடு கரகம் கோயில்
 திம்மராயசாமி கோயில்

மேற்கோள்கள் 

கிருஷ்ணகிரி மாவட்டத்திலுள்ள கிராமங்கள்
எல்ரெட் குமார்

எல்ரெட் குமார் என்பவர் இந்திய திரைப்பட இயக்குநரும், தயாரிப்பாளரும் ஆவார். ஆர்எஸ் இன்போடெயின்மெண்ட் எனும் தயாரிப்பு நிறுவத்தினை நடத்தி வருகிறார். இவர் 2012ல் முப்பொழுதும் உன் கற்பனைகள் (திரைப்படம்) (2012) திரைப்படத்தினை இயக்கியுள்ளார்.

திரைப்படங்கள்

இயக்குனராக

தயாரிப்பாளராக

 விண்ணைத்தாண்டி வருவாயா (2010) 
 நடுநிசி நாய்கள் (2011)
 கோ (2011)
 வெப்பம் (திரைப்படம்) (2011)
 முப்பொழுதும் உன் கற்பனைகள் (2012)
 நீ தானே என் பொன்வசந்தம் (2012)
 யாமிருக்க பயமே (2014)
 யான் (2014)
 கோ 2 (2016)
 கவலை வேண்டாம் (2016)
 வீரா (2009)

விமர்சனம்
எல்ரெட் குமாரின் தயாரிப்பில் உருவான யான் திரைப்படம், மிட்நைட் எக்ஸ்பிரஸ் என்ற ஹாலிவுட் திரைப்படத்தின் நகலென புகார் எழுந்தது. இதன் அடிப்படையில் யான் படத்தின் இயக்குநர் ரவி கே சந்திரனுக்கு நோட்டீஸ் அனுப்பினார்கள்.

ஆதாரங்கள்

வாழும் நபர்கள்
தமிழ்த் திரைப்பட இயக்குநர்கள்
தமிழ்த் திரைப்படத் தயாரிப்பாளர்கள்
சக்ரி டொலெட்டி

சக்ரி டொலெட்டி (Chakri Toleti) என்பவர் ஓர் இந்திய அமெரிக்காராவார். இவர் இயக்குநர், நடிகர், திரைகதை ஆசிரியர் என பன்முகத் தன்மைக் கொண்டவர்.

தமிழ் மற்றும் பாலிவுட் திரைப்படத்துறையில் பணியாற்றியுள்ளார்.

பாலிவுட் திரைப்படத்துறையில் 2008ல் வெளிவந்த எ வென்னஸ்டே என்ற திரைப்படத்தினை 2009ல் உன்னைப் போல் ஒருவன் (2009) என்ற பெயரில் தமிழிலும், ஈநாடு (திரைப்படம்) (2009) என்ற பெயரில் தெலுங்கிலும் மறுஆக்கம் செய்தார். 2012ல் பில்லா 2 (திரைப்படம்) என்ற திரைப்படத்தினை இயக்கினார்.

திரைப்படங்கள்

இயக்குனராக

நடிகராக

ஆதாரங்கள்

வெளி இணைப்புகள்
 Kamalji gave me 100 per cent control over Unnaipol Oruvan
 Interview with Chakri Toleti
 Chakri Toleti 

தமிழ்த் திரைப்பட இயக்குநர்கள்
தெலுங்குத் திரைப்பட இயக்குநர்கள்
தெலுங்குத் திரைப்பட நடிகர்கள்
இருபதாம் நூற்றாண்டு பிறப்புகள்
வாழும் நபர்கள்
பாவா நச்சாடு

பாவா நச்சாடு () என்பது 2001ல் வெளிவந்த தெலுங்கு திரைப்படமாகும். இதனை கே. எஸ். ரவிக்குமார் இயக்கியிருந்தார். இப்படத்தில் அக்கினேனி நாகார்ஜுனா, சிம்ரன், ரீமா சென் ஆகியோர் முக்கிய கதாப்பாத்திரத்தில் நடித்திருந்தனர். கீரவாணி இசையமைத்திருந்தார்.

நடிகர்கள்

அக்கினேனி நாகார்ஜுனா அஜய்
சிம்ரன் - மீனாட்சி
ரீமா சென் - லஹரி
சுமன் ரங்கநாதன் -சுமா
தனிகில்லா பரணி
மல்லிகார்ஜூனா ராவ்
ம. சூ. நாராயணா
சுதா	
 ராஜா ரவீந்ரா
 ஜனார்த்தனன் மகரிசி
 ஆனந்த்
 மனோரம்மா
 ரஞ்சிதா
கே. எஸ். ரவிக்குமார் (கௌரவத் தோற்றம்)

ஆதாரங்கள்

வெளி இணைப்புகள்
 

2001 தெலுங்குத் திரைப்படங்கள்
கே. எஸ். ரவிக்குமார் இயக்கியுள்ள திரைப்படங்கள்
இந்தியத் தெலுங்குத் திரைப்படங்கள்
இது நம்ம பூமி (திரைப்படம்)

இது நம்ம பூமி {ithu namma poomi) 1992 ல் வெளியான தமிழ்த் திரைப்படமாகும். இத்திரைப்படத்தை பி. வாசுஇயக்கியிருந்தார். இத்திரைப்படத்தின் முன்னணிக் கதாபாத்திரங்களில் கார்த்திக், குஷ்பு, ஆகியோர் நடித்திருந்தனர். ராதாரவி இத்திரைப்படத்தை தயாரித்திருந்தார். இத்திரைப்படத்திற்கு இசைஞானி இளையராஜா இசையமைத்திருந்தார்.  சூன் 5, 1992 ம் திகதி வெளியிடப்பட்டுள்ளது.

கதைச்சுருக்கம் 
ஜெகநாதன்  ஒரு (விஜயகுமார்) ஏழை . அவன் அவ்வூரில் உள்ள பணக்கார குடும்பத்து பெண்ணான நாகவள்ளியை (ஸ்ரீவித்யா) காதலிப்பதோடு இரகசியமாக திருமணமும் செய்கிறான். இதனால் நாகவள்ளியின் தந்தை மாரடைப்பினால் இறந்துபோக அவளுடைய சகோதரன் ரத்னவேலுக்கோ (ராதாரவி) இந்த அவமானத்தை பொறுத்துகொள்ள இயலாமல் போகின்றது. பின்னர் ஜெகநாதன் தனது கடின உழைப்பால்  ரத்னவேலை போன்று பணக்காரனாக உயர்கின்றான். ஆனால் இவ்விருவரும் ஒருவரை ஒருவர் வெறுக்கின்றனர்.ஜெகநாதனுடைய மகன் கோபி (கார்த்திக்) அவனுடைய பாட்டியான பெரியநாயகியின் (காந்திமதி) அரவணைப்பில் வளர்வதுடன் தனது தாயை பார்க்கவும் வருகின்றான். அதன்பின்னர் நாகவள்ளி இறந்து போக, கோபி இரு குடும்பத்தையும் சேர்ப்பேன் என சபதமேற்கிறான். இதனை நிறைவேற்ற ரத்னவேலின் மகளான நளினியை (குஷ்பு) திருமணம் செய்வதென தீர்மானிக்கிறான். பின்னர் இரு குடும்பங்களும் இணைந்ததா எனபது மீதிக் கதை.

நடிகர்கள் 

 கார்த்திக்-கோபி
 குஷ்பு-நளினி
 விஜயகுமார்- ஜெகநாதன் 
 ராதா ரவி-ரத்னவேல்
 ஸ்ரீவித்யா-நாகவள்ளி (சிறப்புத் தோற்றம் )
 மனோரமா-வள்ளியம்மை 
 நெப்போலியன்-மிராசுதர்
 எஸ். எஸ். சந்திரன்-வேதாச்சலம் 
 வெண்ணிற ஆடை மூர்த்தி- இசை கல்லூரி பேராசிரியர் 
 சுமித்ரா-சுகண்யா
 ரொக்கி-உதயமூர்த்தி 
 பாண்டு
 வாசு விக்ரம்-குமாரவேல் 
 ராஜேஷ் குமார்-சுந்தரவேல்
 ஹர்சவர்த்தன்
 உதய் பிரகாஷ் 
 காந்திமதி-பெரியநாயகி 
 ஒரு விரல் கிருஷ்ணா ராவோ
 மார்த்தாண்டம் 
 தளபதி தினேஷ்
 சக்தி வாசுதேவன்

இசை 
இத்திரைப்படத்திற்கான இசையை இசைஞானி இளையராஜா அமைத்துள்ளார். இத்திரைப்படத்தின் பாடல்வரிகளை வாலி எழுதியுள்ளார்.

மேற்கோள்கள் 
 

1992 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
மனோரமா நடித்த திரைப்படங்கள்
நெப்போலியன் நடித்த திரைப்படங்கள்
குஷ்பூ நடித்த திரைப்படங்கள்
விஜயகுமார் நடித்த திரைப்படங்கள்
ராதாரவி நடித்த திரைப்படங்கள்
ஸ்ரீவித்யா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
ருத்தேனியம் போரைடு

ருத்தேனியம் போரைடுகள் (Ruthenium borides) என்பவை ருத்தேனியம் மற்றும் போரான் தனிமங்கள் சேர்ந்து உருவாகும் சேர்மங்கள் ஆகும். அதிக கடினத்தன்மை இத்தகைய சேர்மங்களின் சிறப்புப் பண்பாகும். கடினத்தன்மையை அளவிட பயன்படுத்தப்படும் விக்கர்சு கடினத்தன்மை சோதனையில், RuB2 மற்றும் Ru2B3 நிலை சேர்மங்கள் பகுதிப் பொருள்களாக உள்ள மெல்லிய படச்சுருள்களில்  ருத்தேனியம் போரைடுகளின் கடினத்தன்மை மதிப்பு HV = 50 கிகா பாசுக்கல் ஆகும் . இந்த மதிப்பு மொத்தமாக உள்ள RuB2 அல்லது Ru2B3 சேர்மங்களைக் காட்டிலும் கணிசமான அளவு  அதிகமாக உள்ளது. ஆனால் அதை தனித்தனியாக  உறுதிப்படுத்த வேண்டும், மீக்கடின பொருட்கள் மீதான அளவீடுகள் உள்ளார்ந்த அளவில்  கடினமானவையாகும். 

உதாரணமாக தொடர்புடைய பொருளான இரேனியம் டைபோரைடு சேர்மத்தின் தீவிர கடினத்தன்மை குறித்த ஆரம்ப அறிக்கையானது மிகவும் நம்பிக்கையுடன் இருக்கலாம் எனக் கருதப்படுவது கவனிக்கத்தக்கது  was probably too optimistic..

கட்டமைப்பு 
இரேனியம் டைபோரைடின் கட்டமைப்பைப் போன்று ருத்தேனியம் டைபோரைடும் அறுகோணக் கட்டமைப்பில் இருக்கும் எனக் கருதப்பட்டது . ஆனால் பின்னர் இது செஞ்சாய்சதுரக் கட்டமைப்பில் உள்ளதாக உறுதி செய்யப்பட்டது .

மேற்கோள்கள் 

ருத்தேனியம்(II) சேர்மங்கள்
போரைடுகள்
மீக்கடினப் பொருட்கள்
அன்னை காளிகாம்பாள் (திரைப்படம்)

அன்னை காளிகாம்பாள் (Annai Kaligambal) என்பது 2003 ஆண்டைய இந்திய இருமொழி பக்தி திரைப்படமாகும். இதை ராம நாராயணன் எழுதி இயக்கினார். இப்படத்தில் முதன்மைப் பாத்திரத்தில் ரம்யா கிருஷ்ணன் அனு பிரபாகர் மற்றும்  லிவிங்ஸ்டன்னுடன் இணைந்து நடித்தார். இவர்களுடன் ஜெயந்தியும் நடித்துள்ளார். இப்படத்துக்கு தேவா இசையமைத்துள்ளார். இப்படம் 2003 சனவரியில் வெளியானது. இப்படம் ஒரே சமயத்தில் தமிழ் மற்றும் கன்னடத்தில் எடுக்கப்பட்டது. கன்னடத்தில் ஸ்ரீ காளிகாம்பா என்ற பெயரில் எடுக்கப்பட்ட இப்படத்தில் வினோத் ஆல்வா மற்றும் டென்னிஸ் கிருஷ்ணா ஆகியோர் லிவிங்ஸ்டன் மற்றும்  வெண்ணிற ஆடை மூர்த்தி ஆகியோருக்கு மாற்றாக நடித்தனர். கன்னடப் பதிப்பானது இந்தியில் மா துர்கா திவ்யா ஹாத் என்றும் தெலுங்கில் அல்லரி கஜேந்த்ரா என்றும் மொழிமாற்றம் செய்யப்பட்டது.

நடிகர்கள் 
 ரம்யா கிருஷ்ணன் ,காளிகாம்பாளாக (கன்னடத்தில் ஸ்ரீ காளிகாம்பா) மற்றும் பார்வதி (இரட்டை வேடம்)
 அனு பிரபாகர் , ஈஸ்வரியாக
 லிவிங்ஸ்டன் , மதுவாக (தமிழ்)
 வினோத் ஆல்வா , மதுவாக (கன்னடம்)
 சத்திய பிரகாஷ் மந்திர மூர்த்தியாக
 வெண்ணிற ஆடை மூர்த்தி , நாச்சியப்பனாக (தமிழ்)
 டென்னிஸ் கிருஷ்ணா , நாச்சியப்ப கவுடா (கன்னடம்)
 ஜெயந்தி , பட்டமங்கலம் ரங்கநாயகி / பழையனூர் நீலி
 ஜோதிலட்சுமி , ஆரவள்ளியாக
 மிண்ணல் தீபா , கற்பகம்
 பப்லு பிரித்திவிராஜ் , சிறப்புத் தோற்றம்

இசை 
 ஓம்தன நம்தன - அனுராதா ஸ்ரீராம்
 சங்கு புஷ்பம் - சுவர்ணலதா
 பச்சை பச்சை - தேவி, சுவர்ணலதா
 கணே கணே - மாணிக்க விநாயகம்
 ராம ஜெயம் - குழு
 அம்மன் நாட்டியம் - இசைக்கருவி

மேற்கோள்கள்

வெளி இணைப்புகள்

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
பன்மொழித் திரைப்படங்கள்
2003 கன்னடத் திரைப்படங்கள்
2003 தமிழ்த் திரைப்படங்கள்
இந்தியக் கன்னடத் திரைப்படங்கள்
லிவிங்ஸ்டன் நடித்த திரைப்படங்கள்
செம (திரைப்படம்)

செம (Sema) 2018 இல் வெளியான தமிழ் நகைச்சுவை நாடகத் திரைப்படமாகும். இத்திரைப்படம், பாண்டிராஜ் தயாரிப்பில் வள்ளிகாந்தனின் இயக்கத்தில் உருவானது. ஜி. வி. பிரகாஷ் குமார் மற்றும் அர்த்தனா பினு இருவரும் முக்கிய கதாபாத்திரங்களில் நடித்துள்ளனர்.  ஜி. வி. பிரகாஷ் குமார் இசையமைக்க, ஒளிப்பதிவாளராக விவேக் ஆனந்த் பணியாற்றிய இப்படத்தின் தயாரிப்பு 2017 இன் ஆரம்பகாலத்தில் தொடங்கியது.

நடிப்பு 
ஜி. வி. பிரகாஷ் குமார் - குழந்தைவேலு
அர்த்தனா பினு - மகிழினி
யோகி பாபு - ஓமகுண்டம், குழந்தைவேலுவின் நண்பன்
மன்சூர் அலி கான் - அட்டாக் பாலு, மகிழினியின் தந்தை
சுஜாதா சிவகுமார் -ஆரவல்லி, குழந்தைவேலுவின் தாய்
கோவை சரளா - மகிழினியின் தாய்
காயத்திரி ரேமா - காயத்ரி
அசிசி கிப்சன் - கெவின்
ஜனா - ஜெமினி கணேசன்
தீபா சங்கர் - பழனி

மேற்கோள்கள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
யோகி பாபு நடித்த திரைப்படங்கள்
கோவை சரளா நடித்த திரைப்படங்கள்
உண்மை நிகழ்வுகளைத் தழுவிய திரைப்படங்கள்
மன்சூர் அலி கான் நடித்த திரைப்படங்கள்